als_Latn dik_Latn sna_Latn
Ilir Deda godet Veselin: Fillimi i ri, vazhdimësi e varfërisë, korrupsionit e izolimit!
Deputeti i pavarur i Kuvendit të Kosovës, Ilir Deda ka reaguar rreth zhvillimeve aktuale në skenën politike të vendit, tërthorazi duke akuzuar PDK-në dhe drejtuesin e saj, Kadri Veseli për gjendjen e rëndë të ekonomisë së vendit, shëndetësisë dhe arsimit.
Sipas deputetit Deda, promotorët e fillimit të ri, slogan ky i përdorur nga Kryeparlamentari Veseli në këto ditët e fundit, “është vazhdimësi e kësaj varfërie, korrupsionit, kësaj shëndetësie, këtij arsimi dhe izolimi, dhe më e keqja – vazhdimit të ikjes të qytetarëve dhe sidomos të rinjve nga Kosova.”
Më poshtë ua pasqyrojmë reagimin e plotë të deputetit Deda:
“Pasi që paska filluar debati për vendimmarrje apo mungesë të saj, mirë është të përkujtohet që promotorët e fillimit të ri qe 10 vjet direkt – e 18 në realitet – me vendimmarrjen e tyre na e kanë sjellë këtë varfëri, këtë korrupsion, këtë ekonomi, këtë shëndetësi, këtë arsim, këtë izolim. “Fillimi i ri” i tyre në realitet është vazhdimësi e kësaj varfërie, korrupsionit, kësaj shëndetësie, këtij arsimi dhe izolimi, dhe më e keqja – vazhdimit të ikjes të qytetarëve dhe sidomos të rinjve nga Kosova”, ka shkruar ai në Facebook.
Ndryshe, udhëheqësit e partive në koalicion qeverisës, PDK-LDK, Kadri Veseli e Isa Mustafa këto ditë kanë nisur diskutimet për prishje të koalicionit. /GazetaBlic/
als_Latn als_Latn als_Latn als_Latn als_Latn als_Latn